open-index/open-wikipedia-markdown huggingface dataset:
432 eaa.

## Tapahtumia
* Korintti saa Peloponnesoksen liiton julistamaan sodan Ateenaa vastaan.
* Poteidaian taistelu: Ateena vastaan Korintti ja Poteidaia.
* Ateenan oppositio juonittelee Periklestä vastaan. Filosofi Anaksagoraalle vaaditaan kuolemantuomiota ateismista ja Aspasiaa syytetään siveettömyydestä. Perikles puolustaa molempia, ja Aspasia vapautetaan ja Anaksagoras karkotetaan.

## Syntyneitä
*
## Kuolleita
*

## Lähteet
433 eaa.

## Tapahtumia
* Ateenalaisten ja kerkyralaisten laivastot kukistivat korinttilaiset Sybotan taistelussa ja estivät Korinttia hyökkäämästä Kerkyraa vastaan.

## Syntyneitä
*
## Kuolleita
*

## Lähteet
437 eaa.

## Tapahtumia
* Ateenassa Akropoliin Propylaian rakentaminen alkaa. Työ keskeytyi 431 eaa., jolloin rakennus oli vielä keskeneräinen.

## Syntyneitä
*
## Kuolleita
*
436 eaa.

## Tapahtumia

* Amfipolis perustetaan Ateenan siirtokuntana.

* 
## Syntyneitä

* Artakserkses II, persian kuningas.
* Isokrates, antiikin kreikkalainen puhetaidon opettaja.

*
## Kuolleita
435 eaa.

## Tapahtumia
*Maailman seitsemään ihmeeseen lukeutunut Zeuksen kuvapatsas Olympiassa pystytettiin.

## Syntyneitä
*
## Kuolleita
*
Maria Kalaniemi

**Maria Helena Kalaniemi** (s. 27. toukokuuta 1964 Helsinki) on suomalainen harmonikansoittaja ja säveltäjä. Vuosina 2005–2010 hän toimi taiteen keskustoimikunnan nimittämänä taiteilijaprofessorina. Kalaniemen pääsoitin on harmonikka. Kansalliseen kuuluisuuteen hän nousi 1983 ensimmäisen Kultainen harmonikka -kilvan voiton kautta. Harmonikan lisäksi hän soittaa myös viulua ja kanteletta. Hän toimii JuuriJuhla-kansanmusiikkifestivaalin taiteellisena johtajana.

Kalaniemi valmistui Sibelius-Akatemiasta musiikin maisteriksi 1991 ja hän opiskeli myös Pariisissa M. Azzolan johdolla 1989. Vuodesta 1995 alkaen Kalaniemi on toiminut Sibelius-Akatemiassa harmonikansoiton lehtorina ja suoritti taiteellisen tohtorintutkinnon kansanmusiikin osastolla 23. toukokuuta 2009 . 

## Yhtyeet
Kalaniemi on esiintynyt lukuisissa eri yhtyeissä ja kokoonpanoissa:
* Meiskarit (1976–)
* harmonikkaduo Maria Kalaniemi & Elina Leskelä (1976–1985)
* Katrilli (1980–1983)
* Niekku (1983–1992)
* Helsingin Kaksrivisnaiset (1990–)
* Rollo-tanssiteatteri (1991–1992)
* Maria Kalaniemi & Timo Alakotila (1991–)
* Anna-Kaisa Liedeksen yhtye (1992–1998)
* Maria Kalaniemi & Sven Ahlbäck (1992–)
* duo Ramunders Döttrar (Maria Kalaniemi ja Marianne Maans) (1994–)
* Ramunder (1995–)
* Maria Kalaniemi & Aldargaz (1995–)
* Katri-Helena & Superpelimannit (1996–1999 ja 2001)
* Accordion Tribe (1996–)
* Vesa-Matti Loirin yhtye (1997–2002, 2004–)
* Unto-tango-orkesteri (1998–)
* Gumbo-yhtye (1999–)
* Maria Kalaniemi trio (2000–)
* Leikarit
* duo Maria Kalaniemi & Olli Varis
* Tero Vaaran Maatakiertävä Uusi Viihdeorkesteri

## Levytykset
* Kultaisen Harmonikan voittaja (1984)
* Maria Kalaniemi (1992)
* Iho (Maria Kalaniemi & Aldargaz, 1995)
* Pidot (Heikki Laitisen ja Anna-Kaisa Liedeksen kanssa, 1997)
* Accordion Tribe (Accordion Tribe, 1998)
* Ahma (Maria Kalaniemi & Aldargaz, 1999)
* Ilmajousi-Luftstråk (Sven Ahlbäckin kanssa, 2001)
* Ambra (Timo Alakotilan kanssa, 2001)
* Sea of reeds (Accordion Tribe, 2002)
* Viimeinen maa (2003)
* Tokyo concert (Maria Kalaniemi trio, 2003)
* Aina tukkipoika tunnetaan (Jorma Hynnisen kanssa, 2004)
* Bellow Poetry (2005)
* Lunghorn Twist (Accordion Tribe, 2006)
* lisäksi Maria Kalaniemi on musisoinut yli 30 muulla levyllä ja yli 20 kokoelma-CD-levyllä

Radion ohjelmanauha

* Duo Maria Kalaniemi & Pale Saarinen. Sovitukset: Matti Viljanen (Yle 1986)

## Lähteet
* Kuka kukin on 2007, Otava 2006

### Viitteet

## Aiheesta muualla
* https://www.mariakalaniemi.fi/
* Ylen Elävä arkisto: Maria Kalaniemi
Lähivakuutus

**Lähivakuutus** oli keskinäinen vakuutusyhtiö. Ryhmään kuului noin 60 paikallista vakuutusyhdistystä, jälleenvakuutus- ja palveluyhtiö Lähivakuutus Keskinäinen yhtiö sekä Lähivakuutus osk. Lähivakuutus osk:n ja Keskinäisen yhtiön pääkonttori oli Espoon Leppävaarassa.

Lähivakuutuksen ja Säästöpankkien omistama Henkivakuutusyhtiö Duo aloitti toiminnan keväällä 2007.

Helmikuussa 2012 kerrottiin, että Tapiola ja Lähivakuutus yhdistyvät keskinäiseksi finanssiryhmäksi Lähivakuutus-Tapiolaksi  kahden vuoden sisällä. Yhdistyminen edellyttää hyväksymisen Lähivakuutuksen yhtiökokouksessa. Lähivakuutuksen ja Tapiolan yhdistymisestä päätettiin yhtiökokouksissa. Uuden yhtiöryhmän nimeksi tuli LähiTapiola. LähiTapiola aloitti toimintansa 1. tammikuuta 2013.

## Lähteet

## Aiheesta muualla
* Lähivakuutus
A-Vakuutus

**A-Vakuutus Oy** oli suomalainen vahinkovakuutusyhtiö. Yhtiö keskittyi ammattiliikenteen vakuutuspalveluihin yli 70-vuotisen historiansa ajan. Vuonna 2002 A-vakuutuksesta tuli Pohjola-Yhtymän tytäryhtiö ja 2005 yrityskaupan myötä OP Ryhmän tytäryhtiö. A-Vakuutus sulautui Pohjola Vakuutukseen 2020.

## Lähteet

## Aiheesta muualla
* A-Vakuutus
*
Fennia-ryhmä

**Fennia-konserni** muodostuu vahinkovakuuttamiseen erikoistuneesta Fenniasta, vapaaehtoisia henki-, eläke- ja säästövakuutuksia tarjoavasta Vakuutusosakeyhtiö Henki-Fenniasta sekä palveluyhtiö Fennia-palvelu Oy:sta. 

Fennia-konsernin yhtiöistä Fennia on keskinäinen vakuutusyhtiö. Yhtiön omistavat asiakkaat eikä ulkopuolisia sijoittajia ei ole. Henki-Fennia ja Fennia-palvelu Oy ovat Fennian tytäryhtiöitä. Fennialla on Suomessa 37 konttoria, joissa työskentelee vakuutusmyyjiä ja vakuutusyrittäjiä.  

## Historiaa
Fennian juuret ulottuvat vuoteen 1882, jolloin perustettiin *Palovakuutusosakeyhtiö Fennia*. Fennian sisaryhtiö, tapaturmavakuutuksia myöntävä *Patria* perustettiin vuonna 1888. Patriasta tuli Fennian tytäryhtiö vuonna 1919.***'

Vuonna 1928 syntyi puolestaan Fennian historian toinen päähaara, kun joukko yrittäjiä perusti Yrittäjäin Vakuutus Keskinäinen Yhtiön lakisääteisiä tapaturmavakuutuksia varten.

Fennia ja Yrittäjäin Vakuutus yhdistettiin vuonna 1983, ja näin syntyi Yrittäjäin Fennia. Fennia-ryhmä syntyi useiden yritysjärjestelyjen tuloksena vuonna 1998. Vuonna 2001 silloinen ''Yrittäjäin Fennia'' -nimi muutettiin Fenniaksi. 

Aiemmin Fennia-ryhmään kuulunut työeläkeyhtiö [[Eläke-Fennia]] fuusioitui LähiTapiola Eläkeyhtiön kanssa. Sulautumisen seurauksena syntynyt [[Keskinäinen Työeläkevakuutusyhtiö Elo]] aloitti toimintansa vuoden 2014 alussa. 

Fennia osti 27. marraskuuta 2018 suomalaisen [[Folksam|Folksam Vahinkovakuutus Oy:n]], josta tuli kaupan seurauksena Fennian tytäryhtiö. Folksam Vahinkovakuutus muutti helmikuussa 2019 nimensä Fennia Vahinkovakuutukseksi. 

Toukokuussa 2020 Fennia myi Varainhoidon ja Fennia Kiinteistöt -yhtiönsä [[S-Pankki|S-Pankille]].

Fennian brändi uudistettiin vuonna 2019.

== Pörssihistoria ==
Fennia oli listattu [[Helsingin pörssi|Helsingin pörssiin]] vuodesta 1912 alkaen. Pörssinoteeraus päättyi vuonna 1983.***'

## Kilpailut ja palkinnot
Fennia on järjestänyt vuodesta 1990 alkaen yhdessä Design Forum Finlandin kanssa yrityksille suunnatun muotoilukilpailun (Fennia Prize), jonka tavoitteena on tukea korkeatasoisten tuotteiden ja palveluiden tuottamista ja edistää teollisuuden kilpailukykyä ja kansainvälistymistä.

Fennia jakaa vuosittain Valtakunnallista yrittäjäpalkintoa. Vuoden 1968 jälkeen Valtakunnallinen yrittäjäpalkinto on myönnetty yli 200 yritykselle ja yrittäjälle.  

## Lähteet

## Kirjallisuutta
* E. Lodenius: *Fennia vakuutus 1882–1982.* Helsinki 1984. 

## Aiheesta muualla
* Fennian sivusto
If (vakuutusyhtiö)

**If** on ruotsalainen vakuutusyhtiö, jolla on toimintaa Suomessa, Ruotsissa, Norjassa, Tanskassa ja Baltian maissa. Ifissä työskentelee noin 7900 työntekijää. If kuuluu Sampo-konserniin. Ifin toimitusjohtaja on Morten Thorsrud.

Ifin nimi tulee englannin sanasta *if* 'jos'.

## Historia

If perustettiin vuonna 1999 yhdistämällä ruotsalaisen Skandian ja norjalaisen Storebrandin vahinkovakuutustoiminnot. Vuonna 2000 yhtiö perusti Suomeen sivuliikkeen. Vuonna 2002 yhtiöön liitettiin suomalaisen Sammon vahinkovakuutus. Vuonna 2004 Skandia ja Storebrand myivät kaikki Ifin osakkeensa Sammolle. Sen myötä If siirtyi kokonaan Sammon omistukseen. If vakuuttaa kumppaninsa Keskinäisen Vakuutusyhtiö Kalevan kanssa lähes 1,5 miljoonaa ammattiliittojen ja järjestöjen jäsentä.

Marraskuussa 2012 If osti vakuutusyhtiö Trygin Suomen liiketoiminnan. Samalla If solmi mittavan yhteistyösopimuksen Nordean kanssa. Nordea myy Ifin vahinkovakuutuksia henkilöasiakkailleen osana pankkipalveluitaan konttoriverkostossa ja internetissä Suomessa, Ruotsissa ja Baltian maissa.

Lokakuussa 2017 Ifin Suomen liiketoiminnasta vastannut yhtiö *If Vahinkovakuutusyhtiö Oy* on sulautettu ruotsalaiseen emoyhtiöön *If P&C Insurance Holding Ltd (publ)*. Suomessa If toimii emoyhtiön sivuliikkeenä (*If Vahinkovakuutus Oyj, Suomen sivuliike*).

## Liiketoiminta-alueet
Ifin liiketoiminta on jaettu kolmeen liiketoiminta-alueeseen: henkilöasiakkaat, yritysasiakkaat ja suurasiakkaat. Baltia on erillinen liiketoiminta-alue. If tarjoaa kuluttaja-asiakkailleen muun muassa auto-, koti-, matka-, eläin- ja henkilövakuutuksia.

## Johtajavaihdokset
Keväällä 2019 Morten Thorsrud aloitti Ifin toimitusjohtajana. Hänen edeltäjänsä oli Torbjörn Magnusson (2002–2019), joka siirtyi Nordean hallituksen puheenjohtajaksi. Magnusson aloitti Sammon konsernijohtajana vuoden 2020 alussa.

## Lähteet

## Aiheesta muualla
*Ifin verkkosivut
434 eaa.

## Tapahtumia
* Kerkyra pyytää Ateenalta apua Korinttia vastaan. Ateenan Perikles suostuu ja aiheuttaa samalla tulevan sodan.

## Syntyneitä
*
## Kuolleita
*

## Lähteet
Fiat 124

**Fiat 124** (1966–1974) oli italialaisen Fiatin seuraaja 1300-mallille. Auto valittiin Vuoden autoksi Euroopassa 1967. Suomessa auto on tullut tunnetuksi siihen perustuvasta neuvostoliittolaisesta Ladasta.

Fiat 124:ää pidettiin perinteisenä ja hyvänä perheautona. Siinä oli eteen pitkittäin sijoitettu 1&nbsp;200-kuutioinen nelisylinterinen moottori (60 hv), joka siirsi voiman nelivaihteisen vaihteiston kautta takapyöriin. Fiat 124:ää valmistettiin neljänä eri korimallina: berlina (sedan), farmari, spider (avomalli) ja coupé. Suomeen tuotiin virallisen maahantuonnin kautta vain sedania.

Vuonna 1968 tuli saataville uudistettu malli 124 Special (124 S), jossa oli neljä pyöreää valonheitintä ja 1&nbsp;400-kuutioinen moottori (70 hv). Perusmalli säilyi yhä tuotannossa.

Mallille tehtiin vuonna 1970 ulkonäkömuutoksia. Lisäksi tuli saataville malli Special T, jossa oli Spiderin 80-hevosvoimainen, kahdella yläpuolisella nokka-akselilla varustettu moottori.

Berlinan tuotanto päättyi 1974. Peruskorimallia eri merkkisinä autoina kuitenkin valmistettiin vielä tämän jälkeenkin muualla maailmassa, muun muassa Venäjällä, Espanjassa ja Turkissa. Auton seuraaja oli Fiat 131 (Mirafiori). Italiassa autoa tehtiin noin 1,5 miljoonaa kappaletta, maailmanlaajuisesti noin neljä miljoonaa.

## Katso myös
* Fiat 124 Sport Coupé
* Fiat 124 Sport Spider

## Lähteet
* Kojo, Pauli (päätoim.) et al: Mitä-Missä-Milloin - Kansalaisen Vuosikirja 1972, Helsinki, Otava, 1971 s. 304. Artikkelin laatinut Jyrki Leskinen

### Viitteet

## Aiheesta muualla
Turva

**Keskinäinen Vakuutusyhtiö Turva** on suomalainen keskinäinen vakuutusyhtiö, jonka pääkonttori on Tampereella. Turvassa on alle 400 työntekijää ja sillä 21 toimipaikkaa ympäri Suomen.

## Historia
### 1910–1999
Turva perustettiin vuonna 1910 Tampereella työväestön ja työväenyhdistysten tarpeisiin nimellä *Hämeen Työväen Keskinäinen Paloapuyhdistys*. Yhdistys oli tarpeen, koska tavanomaiset vakuutuslaitokset eivät mielellään, tai ainakaan halvalla, vakuuttaneet paloherkkiä puisia työväentaloja. Sisällissodan seurauksena toiminta keskeytyi hetkeksi.

1930-luvulla yhdistyksestä tehtiin yhtiö ja sen nimeksi vaihdettiin *Työväen Keskinäinen Vakuutusyhtiö Turva*. 

### 2000–
Vuoden 2000 yhtiökokouksessa nimi sai nykyisen muotonsa. Seuraavana vuonna yhtiö kaksinkertaisti liikevoittonsa 1,9 miljoonaan euroon. Kasvua oli eniten liikenne- ja autovakuutuksissa. 

Minna Metsälä aloitti Turvan toimitusjohtajana vuonna 2008. Yhtiön vakuutusmaksutulot olivat 67,9 miljoonaa euroa ja sen liikevoitto oli 1,7 miljoonaa euroa. Vuotta myöhemmin yhtiön vakuutusmaksutulot nousivat 74,7 miljoonaan euroon ja liikevoitto 5,6 miljoonaan euroon. 

Vuonna 2017 teki historiansa parhaan taloudellisen tuloksen, 10,7  miljoonaa euroa. Yhtiöllä oli Suomessa 36 toimipaikkaa.

Metsälän seuraaja Ville Raunio aloitti Turvan toimitusjohtajana maaliskuussa 2019.

## Organisaatio
Turva on LähiTapiola-ryhmään kuuluvan LähiTapiola Vahinkovakuutuksen tytäryhtiö. 

Turvan toimitusjohtaja on Ville Raunio. Vuonna 2025 johtoryhmään kuuluivat hänen lisäkseen Jenni Holmén, Jussi Ilveskoski, Tiina Kemppi, Ari Kokko, Timo Laukas ja Ilari Niemi.

Turva tekee yhteistyötä Tampereen yliopiston kanssa, jota kauppatieteiden koulutusalaa se on tukenut lahjoituksin. Yliopistossa tehdään laaja-alaista vakuutustieteellistä tutkimusta ja tarjotaan alan koulutusta.

### Omistus
Turvan omistavat asiakkaat ja takuupääoman omistajat. Takuupääoma omistajiin kuuluu muun muassa SAK, useita ammattiliittoja ja LähiTapiola-ryhmä.

Takuupääoman omistajia vuonna 2025 olivat:

*Ammattiliitto Pro
*Auto- ja Kuljetusalan Työntekijäliitto AKT
*Ilmailualan Unioni
*Julkisten ja hyvinvointialojen liitto JHL
*LähiTapiola-ryhmä
*Keskinäinen Työeläkevakuutusyhtiö Elo
*Palvelualojen ammattiliitto PAM
*Paperiliitto
*Suomen Ammattiliittojen Keskusjärjestö SAK
*Suomen Elintarviketyöläisten Liitto
*Suomen Konepäällystöliitto
*Suomen Merimies-Unioni
*Suomen Sosialidemokraattinen Sanomalehtimiesliitto SSSL
*Sähköalojen ammattiliitto
*Teollisuusliitto
*Tradeka-Yhtiöt Oy
*Työväenlehdistön kannatusyhdistys
*Yleinen lehtimiesliitto
*Yrjö Sirolan Säätiö

## Tuotteet ja palvelut
Turva palvelee sekä kuluttaja-asiakkaita että yritysasiakkaita. Kotitalouksille se tarjoaa esimerkiksi auto-,liikenne-, koti-, matka-, eläin- ja henkilövakuutuksia. Yritysasiakkaille tarjotaan vakuutuksia muun muassa toiminnan, omaisuuden, työntekijöiden ja ajoneuvojen vakuuttamiseen.

Omien tuotteidensa lisäksi Turva välittää asiakkailleen Elon työeläkevakuutuksia ja LähiTapiolan vapaaehtoisia eläke- ja henkivakuutuksia.

## Lähteet

## Aiheesta muualla
* Turvan kotisivut
Fiat 126

**Fiat 126** on Fiatin vuosina 1972–1980 valmistama pieni henkilöautomalli, joka korvasi suositun Fiat 500:n. Autoa valmistettiin Italiassa vuoteen 1980, mutta Puolassa lisenssillä valmistetun FSM 126P -mallin tuotanto päättyi vasta vuonna 2000.

Teknisesti Fiat 126 oli läheistä sukua edeltäjälleen, siinä oli 500:n moottori suurennettuna ja asennettuna moderniin koriin , kuitenkin taakse, eikä eteen.

Vuonna 1976 saataville tuli myös malli 126 Personal, joka sisälsi pieniä ulkonäkömuutoksia, muun muassa muovipuskurit. Pian tuli saataville uusi suurempi 0,65-litrainen (24 hv) moottori.

Fiat 126 -mallia oli Suomen ajoneuvorekisterissä vuoden 1999 lopussa 99 kappaletta, jotka oli rekisteröity vuosina 1973–1980.

## Katso myös
* FSM 126P

## Lähteet

## Aiheesta muualla

* Fanseite Fiat 126.  Fiat-126.de
Airfix

**Airfix** on englantilainen pienoismallien ja rakennussarjojen valmistaja. Yhtiön perusti vuonna 1939 unkarilainen liikemies Nicholas Kove. Yhtiö valmisti aluksi kumileluja. Airfixin varsinainen menestystarina alkoi vasta vuonna 1948, kun yhtiötä pyydettiin valmistamaan pienoismalli Ferguson-traktorista. Mallista tuli erittäin suosittu, ja yhtiö ryhtyi suunnittelemaan yhä uusia pienoismalleja. Airfix on myös tunnettu muovisista sotilasfiguureista.

Airfix on kenties tunnetuin valmistamistaan lentokoneiden pienoismalleista. Airfixin ensimmäinen lentokonemalli julkaistiin 1953. Kyseessä oli Supermarine Spitfire Mk. 1 mittakaavassa 1/72.

Airfix kasvoi voimakkaasti 1960- ja 1970-luvuilla, kun pienoismallien harrastuksesta tuli suosittua. Yhtiö laajensi valikoimaansa, ja valmisti jonkin aikaa jopa pienoisrautateitä ja ura-autoja. Ala alkoi kuitenkin kärsiä ongelmista 1980-luvulla, kun muun muassa videopelit tulivat markkinoille. Pienoismallien kokoamisessa käytettäviä liimoja ja maaleja valmistava Humbrol Ltd osti Airfixin vuonna 1986. Humbrol ajautui konkurssiin 31. elokuuta 2006, ja 10. marraskuuta 2006 englantilainen pienoisrautateitä valmistava Hornby Railways ilmoitti ostavansa Humbrolin ja Airfixin.
Tamiya

**Tamiya Corporation** on japanilainen pienoismallien ja radio-ohjattavien autojen valmistaja. Sen päämaja on Shizuokassa.

Tamiyan juuret ovat Yoshio Tamiyan perustamassa Tamiya Shoji -nimisessä puutavarayhtiössä. Hänen poikansa Shunsaku Tamiya alkoi työskennellä yhtiössä vuonna 1958. Vuonna 1960 Tamiya julkaisi ensimmäisen muovisen pienoismallinsa, joka esitti taistelulaiva *[[Yamato (taistelulaiva)|Yamatoa]]*. Yhtiön pienoismallit on tunnettu 1960-luvulta lähtien siitä, että niiden yksityiskohdat perustuvat hyvin tarkasti aitoihin ajoneuvoihin.

## Lähteet

## Aiheesta muualla
*Yhtiön kotisivu
Fiat 127

**Fiat 127** on Fiatin vuosina 1971–1987 valmistama pieni henkilöautomalli, joka korvasi Fiat 850:n. Espanjalainen SEAT valmisti autoa lisenssillä, ja 127:n pohjalta kehitettiin tavarankuljetusmalli Fiat Fiorino. 127:n seuraajaksi esiteltiin vuonna 1983 Fiat Uno, mutta mallin valmistusta jatkettiin vuoteen 1987 saakka.

Keväällä 1971 esitelty etuvetoinen Fiat 127 oli merkittävä edistysaskel verrattuna edeltäneeseen takamoottoriseen 850-malliin. Se oli yksi ensimmäisiä nykyaikaisia pikkuautoja. Erityisesti mallin tilankäyttöä kehuttiin, sillä 80 prosenttia pohjapinta-alasta oli matkustajien ja matkatavaroiden hyödynnettävissä. 127 valittiin Vuoden autoksi Euroopassa 1972. Moottorina oli edeltäjästä periytyvä 0,9-litrainen (47&nbsp;hv), ja alkuvaiheessa ainoa korimalli oli kaksiovinen. Vuonna 1972 esiteltiin kolmiovinen hatchback, jossa takaluukku aukeni kattoon saakka ja takaistuin oli mahdollista taittaa alas tavaratilan laajentamiseksi.

Vuonna 1977 malli sai uudet puskurit, ajovalot, etusäleikön ja kojetaulun. Aiemman moottorin rinnalle tuli suurempi 1,0-litrainen. Seuraavana vuonna esiteltiin 127 Sport, jossa imusarjaan, venttiileihin ja kaasuttimeen tehtyjen muutoksien avulla 1,0-litraisen moottorin teho oli nostettu 70 hevosvoimaan. Vuoden 1979 uutuusmalleja olivat Top, jossa oli auki rullattava kangaskatto, sekä maastokelpoisempi Rustica. Siinä oli muun muassa vahvistettu kori ja jousitus, erilaiset vaihdelaatikon välityssuhteet sekä suojatut ajovalot.

Autolehtien koeajajat kehuivat Fiat 127:n tilankäytön lisäksi auton pientä polttoaineenkulutusta, tarkkaa ohjausta ja kaarreominaisuuksia nopeassa ajossa. Sen sijaan moitteita saivat epätarkka vaihteensiirto ja ajo-ominaisuudet pienillä nopeuksilla.

Vuonna 1980 esiteltiin viisiovinen korimalli, joka oli alun perin SEATin kehittämä. Loppuvuonna esiteltiin myös farmarimalli Panorama, joka puolestaan perustui brasilialaisvalmisteiseen Fiat 147:ään. Seuraavana vuonna moottorivalikoima laajeni 1,3-litraisella (45&nbsp;hv) dieselmoottorilla.

Toisen kasvojenkohotuksensa auto kävi läpi vuoden 1981 lopussa, jolloin se sai jälleen uudet ajovalot, etusäleikön ja puskurit. Sport-mallin moottoriksi tuli 1,3-litrainen (75&nbsp;hv).

Suomessa Fiat 127:n maahantuoja, Hankkijan tytäryhtiö Autonovo Oy, myi 127-mallia 1970-luvun aikana lähes 35&nbsp;000 kappaletta. Vuodesta 1972 lähtien se kuului kymmenen eniten myydyn henkilöautomallin joukkoon miltei joka vuosi. Alkuun vuoden 1972 paikkeilla Fiat 127:n halvin malli maksoi alle 13&nbsp;000 markkaa. Vuonna 1981 se maksoi inflaation myötä 29&nbsp;400 markkaa, kolmiovinen malli 29&nbsp;900 markkaa ja suuremmalla moottorilla varustettu Fiat 127 Strada 31&nbsp;900 markkaa. Vuonna 1980 Fiat 127 -mallia rekisteröitiin 5&nbsp;184 kappaletta ja se oli Suomen neljänneksi eniten myyty henkilöautomalli Datsun Cherryn, Ladan takavetoisen mallisarjan ja Toyota Corollan jälkeen.

 

## Lähteet
* 
### Viitteet

## Aiheesta muualla
Nynetjer

**Nynetjer** (tai **Ninetjer**) oli muinaista Egyptiä 2. dynastian aikaan hallinnut faarao.

Nynetjerin hallitusajan kestosta tai edes sen ajankohdasta ei ole tarkkaa tietoa, sillä Nebran ja Peribsenin hallituskausien välillä hallitsi Nynetjerin lisäksi muitakin kuninkaita. Maa saattoikin olla jakautunut ja Nynetjer ei välttämättä hallinnut koko valtakuntaa. Nynetjerin hallituskausi, joka Manethon mukaan kesti noin 40 vuotta, sijoittuu siis johonkin vuosien 2865 eaa. ja 2700 eaa. väliin. 

Nynetjerin nimi on Palermon kivessä liitetty ainakin kymmenen vuoden ajan vuosittaisten juhlien yhteyteen.

Nynetjerin haudan uskotaan sijaitsevan Sakkarassa, jossa sijaitsee (huonolaatuiseen) peruskallioon hakattu hauta. Haudan pohjapiirustusta on jouduttu todennäköisesti muuttamaan töiden edetessä, joten se on varsin erikoisen muotoinen. Haudassa oli löydettäessä tuhansia muumioita, jotka oli kasattu sinne Myöhäiskauden aikana ja sen jälkeen. Nynetjerin nimi on löydetty myös kahdesta mastabasta Gizassa ja Abydoksessa sekä Peribsenin haudassa olleesta kiven kappaleesta.
Vesisaari

**Vesisaari** (, , kveeniksi *Vesisaari*) on kunta ja sen keskustaajamana toimiva kaupunki Pohjois-Norjassa Finnmarkin läänin itäosassa. Asukkaista noin 5&nbsp;000 asuu kaupungissa. Vesisaari on Finnmarkin läänin hallinnollinen keskus.

Vesisaari sijaitsee Varanginvuonon pohjoisrannalla. Se rajoittuu lännessä Uuniemen ja Tenon, luoteessa Berlevågin, pohjoisessa Båtsfjordin ja koillisessa Vuoreijan kuntiin, sekä etelässä Varanginvuonoon. Varanginvuonon eteläpuolella on Etelä-Varanki. 

Kunnan asutuskeskuksia ovat itse Vesisaaren kaupungin ohella Vestre Jakobselv (Annijoki) ja Kariel sen länsipuolella sekä Kiby, Golnes, Ekkerøy, Krampenes ja Skallelv sen itäpuolella. Vesisaari on kauppa- ja kalastuskeskus, jossa on säilyketeollisuutta ja virvoitusjuomatehdas. 

Vesisaaressa toimii Norjan radion, NRK:n, Finnmarkin aluetoimitus ja siellä ilmestyy nelipäiväinen *[[Finnmarken]]*-sanomalehti. *[[Varangeren]]*-viikkolehti ilmestyi vuosina 2007–2012. Vesisaari on Hurtigrutenin satama ja Vesisaaren lentoasema sijaitsee Kibyssä kaupungin itäpuolella. Kaupungin läpi kulkee eurooppatie E75. Kaupungissa toimii myös Vesisaaren museo - Ruijan kveenimuseo (), joka on kveenikulttuurin vastuumuseo Norjassa. 

Vesisaari on ollut vuodesta 1961 Kemijärven ja vuodesta 1973 Murmanskin ystävyyskaupunki.

## Historia
Vesisaari sai kaupunkioikeudet vuonna 1883.

1800-luvulla Vesisaareen muutti suuri määrä suomalaisia, ja vuosisadan vaihtuessa yli puolet sen väestöstä oli suomenkielisiä kveenejä. Nykyisin väestö on melkein kokonaan norjalaistunut. Vesisaaressa on nykyään nähtävillä kolmikieliset nimikyltit.

Vuoden 1964 alusta Vesisaareen liitettiin entinen Pohjois-Varangin  kunta (*Nord-Varanger*).

## Paikannimiä
Vestre Jakobselv (Annijoki), Ekkerøy (Ekreija), Hamningberg, Høvik (Heviika), Skallelv (Kallijoki), Skallenes (Kalliniemi), Kariel (Karieli), Krampenes (Kramppinen), Golnes (Kullaselva), Kiby (Kyypi, Kyyppi), Nyhamn (Nyyhamina), Salttjern (Salttijärvi), Prestelv (Sisäjoki), Indre Kvenby (Sisäpää), Tomaselv (Turvejoki), Ytre Kvenby (Ulkupää).

## Ilmasto

## Tunnettuja henkilöitä
* Oddny Aleksandersen (s. 1942), poliitikko
* Einar Niemi (s. 1943), historioitsija
* Erling Norvik (1928–1998), poliitikko

## Lähteet

## Aiheesta muualla

*Vesisaaren museo - Ruijan kveenimuseo 
*Vesisaaren suomenkielinen matkailusivu
Vuoreija

**Vuoreija** (, , ) on kunta ja kaupunki Varangin niemimaan itäosassa Norjan Finnmarkin läänissä. Samanniminen kuntakeskus sijaitsee Vardøyan saarella. Kunnan toinen taajama on Kiberg. Vuoden 2023 alussa kunnassa oli 1&nbsp;933 asukasta.

Vuoreija rajoittuu pohjoisessa, idässä ja etelässä Jäämereen, lounaassa Vesisaareen ja lännessä Båtsfjordiin.

## Historia
Vuoreija mainitaan kalastuspaikkana ja linnoituksena jo 1307. Vardøhusin linnoitus on ollut vuodesta 1738 lähtien museona.

1600-luvulla Finnmarkissa 91 miestä ja naista tuomitiin kuolemaan noituudesta.  Kiduttamalla heidät saatiin tunnustamaan rikoksensa, minkä jälkeen heidät poltettiin roviolla. Vuonna 2011 Vuoreijaan pystytettiin Peter Zumthorin  ja Louise Bourgeois'n suunnittelema Steilnesetin noitavainojen muistomerkki, jossa palaa ikuinen tuli. Pari-kolmekymmentätuhatta vierailijaa käy vuosittain katsomassa muistomerkkiä.

Vuonna 1769 Vuoreijaan saapui Tanskan kuninkaan kutsusta ulkomaisia tähtitieteilijöitä havainnoimaan Venuksen ylikulkua. Wienin observatorion johtaja Maximilian Hell otti mukaansa unkarilaisen kollegansa János Sajnovicsin ja kannusti tätä vertailemaan saamen ja unkarin kieltä. Tästä tutkimusmatkasta voidaan sanoa vertailevan suomalais-ugrilaisen kielitieteen saaneen alkunsa. 

Vuoreija sai kaupunginoikeudet vuonna 1789, ja 1800-luvulla se oli tärkeä Barentsinmeren rannikon kauppakeskus. Toisen maailmansodan aikaan kaupunki tuhoutui pahoin, mutta rakennettiin nopeasti uudelleen. Maantietunneli mantereelta Vardøyaan valmistui vuonna 1983. Tunneli on 2&nbsp;890 metriä pitkä ja käy 88 metriä merenpinnan alapuolella. 

Vuoreijaan sijoitettiin vuonna 1998 Globus II -tutka-asema, jota virallisesti käytetään avaruusromun seurantaan. Tutkassa on 27-metrinen mekaanisesti kääntyvä antenni. Sama tutka oli aiemmin sijoitettuna Vandenberg Air Force Basessa Kaliforniassa, jossa se tunnettiin nimellä "Have Stare". Tutkalla uskotaan olevan samat ominaisuudet kuin yhdysvaltalaisella X-alueen korkean resoluution tutkalla ja sen uskotaan olevan osa Yhdysvaltain ohjuspuolustusta ja keräävän tietoa Venäjän ballistisista ohjuksista.

## Ystävyyskaupungit
Vuoreija on Kemijärven ja Arkangelin ystävyyskaupunki.

## Ilmasto

## Tunnettuja henkilöitä
* Peder Holt (1899–1963), poliitikko
* Yngve Hågensen (1938–2023), ammattiyhdistysjohtaja
* Stefan Johansen (s. 1991), jalkapalloilija
* John Norum (s. 1964), kitaristi
* Karl Eirik Schjøtt-Pedersen (s. 1959), poliitikko

## Kyliä ja paikkoja
Kiiperi (Kiberg), Kummaväri (Komagvær), Lamppuniemi (Langbunes), Lökviika (Laukvik), Mustaniemi (Svartnes), Valasniemi (Kvalnes)

## Lähteet

## Aiheesta muualla
Fiat 128

**Fiat 128** (1969–1985) oli suosittu perheautomalli, jonka edeltäjä oli Fiat 1100 ja seuraaja Fiat Ritmo. 128 oli Vuoden auto vuonna 1969. Fiat 128 edusti Dante Giacosan selkeää ja kulmikasta muotoilua, jota edusti jo isompi ja vanhempi Fiat 124.

Fiat 128:ssa oli eteen poikittain sijoitettu 4-sylinterinen bensiinikäyttöinen rivimoottori ja etuveto. Rakennetapa oli tullut muotiin Minin suuren menestyksen myötä. 128:n varsinainen uutuus oli kuitenkin eripituiset vetoakselit, ja rakenteen ansiosta moottori ja vaihteisto voitiin sijoittaa vierekkäin. 1975 esitelty versio 3P oli ensimmäinen viistoperäinen monikäyttöauto, joka käytti tätä rakennetapaa. Nykyisin melkein kaikki pikkuautot ovat Fiat 128 3P:n tavalla tehtyjä.

128:n ajettavuutta ja jarruja kehuttiin aikanaan, ja autoa pidettiin muutenkin ”ajajan autona”. Auto kuitenkin ruostui nopeasti, ja ensimmäiset moottorit olivat huonolaatuisia. Suomeen tuotiin aluksi vain kaksiovista mallia 1&nbsp;116&nbsp;cm³ moottorilla. Sen SAE-normin mukainen teho on 55 hevosvoimaa. Keskikulutus on 8 litraa/100&nbsp;km. Huippunopeus on 135&nbsp;km/t.

Serbia ja Montenegrossa autoon pohjautuvia malleja valmistettiin Yugo- ja Zastava-nimillä. Jugoslavialaisia Zastava-merkkisiä 128-malleja tuotiin Suomeenkin 1970-luvun lopussa, jolloin ihmeteltiin auton edullisuutta italialaiseen versioon verrattuna, mutta Zastavan laatu ei ollut italialaisen 128:n tasoa.

Suomen ajoneuvorekisterissä oli vuoden 1999 lopussa 786 Fiat 128 -autoa.

## Lähteet

* Kojo, Pauli (päätoim.) et al: Mitä-Missä-Milloin. Vuosikirja 1972, Otava, Helsinki, 1971, s. 304. Artikkelin laatinut Jyrki Leskinen)
* Kojo, Pauli (päätoim.) et al: Mitä-Missä-Milloin. Vuosikirja 1978, Otava, Helsinki, 1977, s. 313. Artikkelin laatinut Jyrki Leskinen) 
* Collectible Classic: 1971-1979 Fiat 128 - Automobile Magazine
* Fiat 128.  Automobilemag.com 

### Viitteet

## Aiheesta muualla
Koutero

**Koutero** () on kaupunki ja kaupunkipiirin keskus Murmanskin alueella Venäjällä lähellä Suomen rajaa. Koutero toimii Kouteron piirin (kaupunkipiirikunta) keskuksena. Vuoden 2010 väestönlaskennan mukaan Kouteron piirissä asui kaikkiaan 21 297 henkeä. Enemmistö väestöstä (18 820 ihmistä) asui Kouteron kaupungissa; loput olivat maaseutukylien asukkaita.

Kaupungissa sijaitsee avolouhostyyppinen rautakaivos ja siellä tuotetaan myös apatiittia. Lisäksi alueella on sahoja ja laajoja metsänhakkuita. Kouteroon johtaa 117 km:n pituinen rautatie Muurmannin radalta Kantalahdesta. Paikkakunnan nimi perustuu läheisen Kouterojärven nimeen; sana on saamelaista alkuperää ja tarkoittaa käärmettä.

## Historia
Ensimmäiset malmilöydöt tehtiin ja kaivostoiminta alueella aloitettiin 1932, mutta toiminta katkesi toisen maailmansodan aikana. Asutuskeskus perustettiin kun suurimittainen kaivostoiminta ja rikastuslaitoksen rakentaminen aloitettiin 1953. Vuonna 1956 Kouteroon valmistui rautatieyhteys, ja siitä tuli kaupunkityyppinen taajama. Kaupunkioikeudet se sai vuonna 1965. Kaivoskaupungit Nikel, Zapoljarnyi ja Kovdor olivat neuvostoaikana suljettuja kaupunkeja, joihin pääsi vierailemaan vain rajavartiopalvelun myöntämällä erikoisluvalla.

## Lähteet

## Aiheesta muualla

*Kouteron epäviralliset sivut 
*Kaupunkikartta www.kolamap.ru
*''Ковдор - OnLine!''
Neumann (yhtye)

**Neumann**, **Neumann Band** tai **Neumann & Albion Rockers** oli Pertti Neumannin taustayhtye 1980-luvun lopulla. Yhtye perustettiin vuonna 1988. Koska yhtye hajosi ennen albumin julkaisua, sen levyttämä *[[Kotiinpaluu (Neumannin albumi)|Kotiinpaluu]]* julkaistiin Neumannin sooloalbumina.

Albumin myyntimäärät jäivät vaatimattomiksi. Osasyyksi heikolle menestykselle on arveltu sitä, että levy-yhtiö Bang Traxilla ei ollut varaa markkinoida levyä kunnolla.

## Jäsenet
* Pertti Neumann (laulu, akustinen kitara)
* Peppi Peltola (kitara, taustalaulu)
* Putte Seittonen (basso)
* Jussi Kangas (koskettimet, kitara)
* Juha Seittonen (rummut)

## Diskografia
### Albumit
* Kotiinpaluu (Bang Trax, 1989)

### Singlet
*Kettujen yö / Elämän jälkeen (BANGS 115, 1988)
*Jet Set / Auringon valoon (BANGS 121, 1989)
*Sumujen silta / Rakkauden rummut (BANGS 130, 1989)

## Lähteet
Cosplay

**Cosplay**, lyhennetty sanoista ”costume play” (, suomalaisittain *cossaus*), eli pukuilu, on harrastus, jossa ihmiset pukeutuvat esimerkiksi manga-, anime-, sarjakuva-, peli- tai elokuvahahmoiksi. Cosplayn juuret ovat Yhdysvaltain scifi-tapahtumissa, mutta nykymuodossaan se on rantautunut länteen Japanista, missä se on verraten suosittua ja josta suurin osa cosplay-pukujen hahmoista lainataan.

## Cosplay Suomessa

Suomessa cosplayta on harrastettu pienimuotoisesti noin 1990-luvulta alkaen. Nykyiseen suosioonsa cosplay kuitenkin kohosi Animecon III -tapahtumassa Jyväskylässä vuonna 2004, jolloin sen harrastajien määrä kasvoi räjähdysmäisesti. Tapahtuman cosplay-kisa ei ollut Suomen ensimmäinen, mutta tuolloin siitä tuli tapahtuman suosituimpia ohjelmanumeroita. Tämän jälkeen cosplay-kisoja on pidetty melkein jokaisessa suuremmassa suomalaisessa animetapahtumassa, yleensä Cosplay Finlandin järjestämänä.

Yleisöäänestyksistä kisan parhaiden pukujen valitsemisessa on sittemmin luovuttu sen populistisuuden takia ja yleisön suosikit valitaan nykyään omissa kategorioissaan. Kisoissa tuomarien valintaan vaikuttavat puvun lisäksi myös liikkeet ja ilmeet sekä hahmon luonteeseen eläytyminen lavalla.

Suomessa järjestetään useita 'coneja', joihin liittyy cosplayta. Näitä tapahtumia ovat esimerkiksi Animecon Kuopiossa, Desucon Lahdessa, eri paikkakunnilla vuosittain järjestettävä Finncon, Ropecon Helsingissä sekä Tracon Tampereella. Myös videopeleihin ja tietokonedemoihin keskittyvässä Assembly-tapahtumassa on cosplay-kilpailu. Hahmoja on lukemattomia ja tapahtumissa valokuvataan paljon niin tuttuja kuin tuntemattomiakin cosplayereita. Conit ovat yhteisöllisiä tapahtumia ja monet saapuvat paikalle pääasiassa tapaamaan ystäviään, vaikka jokaisella conilla onkin muuta ohjelmaa kuten paneeleja ja erilaisia työpajoja.

## Kirjallisuutta
* 

## Aiheesta muualla

* Cosplay.com. 
* Cosplay Finland.
* CosplayFriends.com. 
* Cosplay-World.  
* The Cosplay World . 
* Cosplay in Japan. Tietoa japanilaisesta cosplaysta. 

### Artikkeleita
* Henri Lassander: Haastattelu: Mikä ihmeen cosplay?  Plaza.fi 19.1.2009.
* Sami Takala: Nagoya on cosplayn keskus . *Ilta-Sanomat* 12.11.2009.
Tulevaisuus

**Tulevaisuus** on lineaarisessa aikakäsityksessä se osa aikalinjasta, joka ei vielä ole tapahtunut. Tulevaisuuden vastakohta on menneisyys eli se osa lineaarisesta aikalinjasta, joka on jo tapahtunut. Näiden väliin asettuu nykyisyys, joka tapahtuu parhaillaan. 

Tulevaisuudentutkimusta kutsutaan joskus myös futurologiaksi. Tulevaisuutta pyritään ennustamaan muun muassa ekstrapoloimalla nykyisiä teknologisia, taloudellisia tai sosiaalisia kehityssuuntia. Suomessa tulevaisuuden päätöksentekoa hoitaa eduskunnan tulevaisuusvaliokunta, sen tutkimusta Tulevaisuuden tutkimuskeskus ja kansalaistoimintaa Tulevaisuudentutkimuksen seura.

## Kirjallisuutta

*   

*
Menneisyys

**Menneisyys** on lineaarisessa aikakäsityksessä se osa aikalinjasta, joka on jo tapahtunut. Menneisyyden vastakohta on tulevaisuus ja nykyhetki rajaa nämä kaksi ajanjaksoa toisistaan. Tällöin oletetaan myös, että menneisyys on syy-seuraus-suhteessa nykyisyyteen ja tulevaisuuteen nähden.

Menneisyyttä tutkivia tieteenaloja ovat mm. historia, arkeologia ja paleontologia.

## Aiheesta muualla
*
Naamiaiset

**Naamiaiset** ovat juhla, jonka osallistujat käyttävät naamioita tai naamiaispukuja eli historiallisia tai muuten epätavallisia asuja. Naamiaiset olivat erityisen suosittuja Euroopan hoveissa 1600- ja 1700-luvuilla, ja naamiaisperinne yhdistetäänkin yleisesti Venetsian karnevaaleihin. Naamiaisjuhliin kuuluu usein myös tanssia, laulua ja muita esityksiä. Keskiyötä pidetään perinteisesti naamioiden riisumisen hetkenä. Naamiaisia pidetään myös perinteisesti Halloweenina.

## Lähteet

## Aiheesta muualla

*
Stavanger

**Stavanger** on Norjan neljänneksi suurin kaupunki ja Rogalandin läänin pääkaupunki Boknavuonon etelärannalla Länsi-Norjassa. Stavanger sai kaupunginoikeudet vuonna 1425.

Vuoden 2020 alussa Stavangeriin liitettiin Rennesøyn ja Finnøyn kunnat sekä suurin osa Ombon saaresta. Stavangerin, Sandnesin ja lähikuntien muodostama kaupunkialue muodostaa noin 75 % Rogalandin väkiluvusta ja noin neljänneksen Vestlandetin väestöstä.

## Historia
Stavanger pitää perustamisvuotenaan vuotta 1125, jolloin sinne perustettiin kirkko.
Stavangeriin perustettiin piispanistuin 1100-luvulla, kun St. Swithunin katedraali valmistui. Kaupunkioikeudet se sai 1425, mutta kaupungin kasvu oli hidasta ja vuonna 1682 uskonpuhdistuksen myötä piispanistuin siirtyi Kristiansandiin. Sen jälkeen kun Pohjanmereltä löydettiin öljyä 1960-luvulla, Stanvangerin taloudellinen merkitys on kasvanut.

## Maantiede
Stavanger sijaitsee niemimaalla, jonka länsipuolta huuhtoo Norjanmeri, idässä on Gandsin vuono. Kaupunki levittäytyy mannermaalta asutuille saarille nimiltään  Hundvåg/Buøy, Austre Åmøy, Langøy, Bjørnøy, Roaldsøy, Ormøy, Steinsøy, Engøy, Sølyst, Grasholmen, Vassøy, Lindøy, Hellesøy ja Kalvøy. Korkeimpia paikkoja ovat Ullandhaug (139 m) ja Jåttånuten (138 m).

## Talous
Kaupungissa on elintarvike-, laivanrakennus-, metalli-, kumi-, tekstiili- ja graafista teollisuutta. Stavangerin satama kuuluu Norjan tärkeimpiin ja kaupungin rautatieasema on Sørlandin radan päätepiste. Lentoasemalta, joka sijaitsee naapuripaikkakunnalla Solassa, on yhteys Pohjanmeren öljykentille. Kaupungissa sijaitsee Norjan öljyhallinnon keskusvirasto ja öljy-yhtiöiden konttoreita. Equinorilla on siellä pääkonttori ja ExxonMobil, BP, Total ja ConocoPhillips ovat perustaneet sinne aluetoimipisteen.

## Koulutus
Vuonna 2005 perustetussa Stavangerin yliopistossa on teknillis-luonnontieteellinen, yhteiskuntatieteellinen ja humanistinen tiedekunta. Opiskelijoita yliopistossa on noin 9200. Muita korkeakouluja Stavangerissa ovat Den sosialpedagogiske høgskolen, joka tarjoaa opetusta muun muassa sosiaalipedagogiikassa, sekä kauppakorkeakoulu.

## Nähtävyyksiä
* Vanha Stavanger
* Stavangerin tuomiokirkko
* Stavangerin museo
* Merenkulkumuseo
* Öljymuseo
* Utsteinin luostari

Stavangerin satamasta lähtee kesäisin Hop On - Hop Off -turistibussi, joka ajaa kaupungin läpi ja pysähtyy tärkeimmillä nähtävyyksillä.

## Kuvia

Stavanger 01.jpg|Vanha Stavanger
Autumn in Stavanger - Kirsti I..jpg|Stavanger syksyllä
Stavanger stasjon 2013-04-28 10.34.24.jpg|Stavangerin rautatieasema
Stavanger church 01.jpg|Stavangerin tuomiokirkko


## Muuta
Vuoden 2018 alussa Stavangerissa oli yli 133&nbsp;000 asukasta, joten se oli asukasluvultaan Norjan neljänneksi suurin kunta. 

Stavanger on Jyväskylän ystävyyskaupunki, ja kaupungit ovatkin väkiluvultaan melko samankokoiset. Vuonna 2008 kaupunki jakoi Euroopan kulttuuripääkaupungin tittelin yhdessä Liverpoolin kanssa.

Vuodesta 2013 alkaen Stavangerissa on järjestetty vuosittain Norway Chess -shakkiturnaus.

## Lähteet

## Aiheesta muualla

*Stavangerin kaupungin sivut 
*Turistisivut
*Stavanger Guide Maps - Kaupungin kartta 
*Linja-autoreitit ja aikataulut Stavangerissa
Helsingborg

**Helsingborg** (vuosina 1912–1971 **Hälsingborg**) on entinen Ruotsin kaupunki ja nykyinen Helsingborgin kunnan keskustaajama. Helsingborg sijaitsee Juutinrauman kapeimmalla kohdalla Skånen läänissä ja Skånen historiallisessa maakunnassa Etelä-Ruotsissa. Helsingborgin kaupunkitaajamassa oli 97&nbsp;122 asukasta vuoden 2010 lopussa.

Helsingborg ei vuoden 1971 jälkeen ole enää ollut virallisesti kaupunki, sillä tuolloin Ruotsissa siirryttiin yhteen kuntamuotoon, ja kaupungit, kauppalat ja maalaiskunnat korvattiin kunnilla. Kaupunki kuuluu nykyään Helsingborgin kuntaan, johon kuuluu myös laajoja maaseutualueita. 

Helsingborgista on Juutinrauman yli vain neljän kilometrin matka Tanskan puolella sijaitsevaan Helsingøriin.


Helsingborg Stairs to Fortress.jpg|Portaat Helsingborgin linnoitukseen
Helsingborg port.jpg|Pienvenesatama
Helsingborg_top.jpg|Näkymä kaupungista merelle
Helsingborg,_Inre_hamnen.jpg|Helsingborgin sisäsatamaa


## Historia
Helsingborg oli linnoitettu kauppakaupunki jo 1000-luvun lopulla, virallinen perustamisvuosi on 1085. Roskilden rauhassa 1658 Tanska luovutti sen Ruotsille. Vuonna 1711 kaupungissa riehui rutto. Vuosina 1418 ja 1788 kaupunki paloi pahoin. Satama valmistui vuonna 1832 ja rautatie 1865.

## Teollisuus
Helsingborg on Ruotsin vilkkaimpia satamakaupunkeja. Helsingborgin satamasta on juna- ja autolauttayhteys Tanskaan (4 kilometriä) ja Saksaan. Kaupungissa on sähkötekniikka, konepaja-, telakka-, kumi-, kemian- ja makeisteollisuutta. Kaupungin suurin yksityinen työllistäjä on kalustejätti Ikea. Myös McNeilin Nicorette-tehdas tarjoaa monia työpaikkoja tupakanvieroitustuotteiden valmistuksessa.

## Kulttuuri
Helsingborgissa järjestetään jazzfestivaalit ja antiikkimessut. Kaupungissa on myös oma teatteri, Helsingborgin kaupunginteatteri. Metallibändi Soilwork on kotoisin Helsingborgista.

## Urheilu
Jalkapallojoukkue Helsingborgs IF pelaa Ruotsin korkeimmalla sarjatasolla Allsvenskanissa.

## Media
Sanomalehti Helsingborgs Dagblad ilmestyy seitsemänä päivänä viikossa.

## Väestönkehitys

## Kaupunginosat

Helsingborg on jaettu 32 tilastoalueeseen, jotka vastaavat usein vanhoja kaupunginosia tai asuinalueita. Luettelon numerointi viittaa oheisen kartan numeroihin.

* 1. Norr
* 2. Mariastaden
* 3. Ringstorp
* 4. Berga
* 5. Drottninghög
* 6. Dalhem
* 7a. Tågaborg N
* 7b. Tågaborg S
* 8. Stattena
* 9. Fredriksdal
* 10. Slottshöjden
* 11. Olympia
* 12. Centrum
* 13. Eneborg
* 14. Wilson Park
* 16. Husensjö
* 17. Sofieberg
* 18. Adolfsberg
* 19. Söder
* 20. Högaborg
* 21. Fältabacken
* 22. Närlunda
* 23. Eskilsminne
* 24. Gustavslund
* 25. Planteringen
* 26. Elineberg
* 27. Ramlösa
* 28. Miatorp
* 29. Högasten
* 30. Ättekulla
* 31. Råå

## Katso myös
* Vanha tullitalo (Helsingborg)

## Lähteet

## Aiheesta muualla

* Helsingborgin kunnan kotisivut
Biologinen kuolemattomuus

**Biologinen kuolemattomuus** tarkoittaa sitä, että jonkin eliön kuolevuus ei jatkuvasti lisäänny tai sen suvunjatkamiskyky ei heikkene sen ikääntymisen johdosta. Eliö voi tosin edelleen kuolla muista syistä, esimerkiksi onnettomuuden, sairauden tai mutaation seurauksena.

Kantasolut ja syöpäsolut ovat biologisesti kuolemattomia, koska niiden jakaantumiselle ei ole mitään rajaa.

*[[Turritopsis dohrnii]]* on tällä hetkellä ainoa tunnettu eläin, joka on biologisesti kuolematon.

Tutkijoita, jotka tavoittelevat ihmisen muuttamista biologisesti kuolemattomaksi, kutsutaan biogerontologeiksi.

## Historia
Ihmiskunta on haaveillut kuolemattomuudesta jo kauan. *[[Gilgameš]]*-eepoksessa kuvataan kuolemattomuuden salaisuuden löytymistä. Tarinassa Eedenin puutarhasta Jumala karkottaa Aadamin ja Eevan pelätessään näiden käyttävän löytämäänsä tietoa tullakseen kuolemattomiksi.

Yleisen vanhan uskomuksen mukaan ikuisen nuoruuden voi saavuttaa juomalla nuoren ihmisen verta tai nauttimalla hänen sielunsa.

## Nykyajan teorioita ja yrityksiä
Parantunut hygienia ja lääketiede ovat uudella ajalla pidentäneet ihmisten elinikää kymmenillä vuosilla, mutta vanhenemisesta johtuvaa kuolemaa ei ole pystytty estämään. Vanhenemista on kuitenkin opittu ymmärtämään koko ajan paremmin. On havaittu, että eläimet elävät noin kolmanneksen pidempään, jos niiden kalorinsaantia vähennetään 30 prosentilla. Ne tosin tulevat veltoiksi eivätkä lisäänny. On myös havaittu, että kromosomien päissä olevat telomeerit lyhenevät jokaisella solun jakautumiskerralla, ja kun ne ovat kuluneet loppuun, kromosomit alkavat hajota ja solut tuhoutua. Telomeerien lyhenemistä ei ole vielä opittu estämään. Kolmas tapa tavoitella kuolemattomuutta on etsiä geenejä, jotka aiheuttavat pitkäikäisyyttä ihmisellä ja muilla eliöillä.

Jotkin eläimet, kuten sammakot ja kalat, pystyvät jäätymään vahingoittumatta ja siten selviytymään pitkiä aikoja elossa kylmässä. Niiden vereen erittyy kylmässä jäätymistä estävää glukoosia, minkä vuoksi jääkiteet eivät muodostu ja tuhoa soluja. Ihmiselle sama määrä glukoosia on myrkyllistä ja tappavaa. Tutkijat ovat etsineet ihmiselle sopivaa jäätymisenestoainetta, mutta toistaiseksi sellaista ei ole löytynyt. Jos ihmisen voisi jäädyttää, hänet voisi lähettää pitkälle avaruuslennolle toisiin aurinkokuntiin tai jäädyttää odottamaan sairautensa parannuskeinon löytymistä.

Ihmisen kloonaamisen voisi käsittää yksilön elämän jatkamiseksi, sillä uusi yksilö olisi identtinen edeltäjänsä kanssa. Kloonatulta yksilöltä puuttuisi kuitenkin edeltäjänsä mieleen tallentunut elämä ja kokemuksista syntynyt persoonallisuus. Ihmisen kloonaaminen ei myöskään ole vielä onnistunut.

Tieteiskirjallisuudessa on kuvattu sivilisaatioita, jotka ovat pystyneet lataamaan mielensä tietokoneelle ja näin jatkaneet elämäänsä ilman ruumista.

## Ongelmat
Kuolemattomuuden yhtenä ongelmana on nähty se, että se voi kiihdyttää maapallon liikakansoitusta.

## Lähteet
* 

### Viitteet

## Aiheesta muualla
* SENS – Strategies for Engineered Negligible Senescence . 
* The Methuselah Mouse Prize.
Burt Lancaster

**Burton Stephen Lancaster** (2. marraskuuta 1913 New York City, New York, Yhdysvallat – 20. lokakuuta 1994 Los Angeles, Kalifornia, Yhdysvallat) oli yhdysvaltalainen Oscar-palkittu näyttelijä. 

## Ura
Burt oli yksi perheen viidestä lapsesta ja varttui itä-Harlemissa. Nuorena hän vietti paljon aikaa kadulla, jossa kehitti voimistelijan taitojaan. Myöhemmin hän toimi sirkuksessa akrobaattina, kunnes vuonna 1939 saadut vammat pakottivat hänet luopumaan ammatista.

Lancaster palveli Yhdysvaltain maavoimissa toisen maailmansodan aikaan. Sodan jälkeen hänen onnistui saada rooli Broadwaylta, ja vaikka näytelmä ei ollut menestys, Lancasterin esitys sai Hollywoodin agenttien kiinnostuksen heräämään. Hän sai roolin elokuvasta *[[Tappajat]]* (1946). Hän sai hyvät arvostelut ja sitä myötä lisää elokuvaosia etenkin draamoissa, trillereissä, sota- ja seikkailuelokuvissa. Lancasterin elokuvat olivat yleensä menestyksiä tyylilajista riippumatta. Vuonna 1953 hän näytteli toisen miespääosan elokuvassa *[[Täältä ikuisuuteen (elokuva)|Täältä ikuisuuteen]]*, josta tuli hänen kuuluisin elokuvansa. Hänen uransa kohokohtia oli 1960, kun hänen työnsä palkittiin sekä parhaan miespääosan Oscarilla että Golden Globella elokuvasta *[[Huijarisaarnaaja]]*.

Lancaster työskenteli myös useissa eurooppalaisissa elokuvissa ja eurooppalaisten ohjaajien kanssa, mukaan lukien, Luchino Viscontin (*[[Tiikerikissa (elokuva)|Tiikerikissa]]*, 1963, ja *[[Intohimo ja väkivalta]]*, 1974) ja Bernardo Bertoluccin (*[[1900 (elokuva)|1900]]*, 1976). Hän näytteli myös lukuisissa televisioelokuvissa. Ohjaaja John Frankenheimer teki hänen kanssaan viisi elokuvaa ja näyttelijöistä Kirk Douglas kuusi.

Burt Lancasterilla on tähti Hollywood Walk of Famella (6801 Hollywood Boulevard).

## Yksityiselämä
Lancaster vartioi tarkkaan yksityiselämäänsä. Hän oli naimisissa kolme kertaa ja hänellä oli viisi lasta. Hollywoodissa Lancaster tunnettiin naistenmiehenä, ja poliittiselta kannaltaan hän oli vasemmalle kallistuva liberaali, joka kannatti muun muassa homojen oikeuksia ja ammattiyhdistysliikettä ja vastusti Vietnamin sotaa. Burt Lancasterin lapsista Bill tuli tunnetuksi John Carpenterin kauhuklassikon, ''The Thing'', käsikirjoittajana. Sydänleikkaus ja aivohalvaus veivät Burt Lancasterin pyörätuoliin 1990. Hän kuoli 80-vuotiaana kotonaan Los Angelesissa sydänkohtaukseen.

## Filmografia

## Lähteet

## Aiheesta muualla

* 
* 
*Burt Lancaster, Bfi.org.uk 
### Kirjallisuutta
*Crowther, Bruce. *Burt Lancaster: A Life in Films.* London: Robert Hale Ltd., 1991.
*Karney, Robyn. *Burt Lancaster: A Singular Man.* London: Bloomsbury Publishing, 1996.
Kalle Könkkölä

**Kalle Kustaa Topias Könkkölä** (16. tammikuuta 1950 Helsinki – 11. syyskuuta 2018 Helsinki) oli suomalainen vihreiden poliitikko ja kansanedustaja.

## Elämä
Kalle Könkkölän isä oli insinööri ja äiti konttoristi, ja kuusilapsinen perhe asui isän työn vuoksi muutamia vuosia Äänekoskella, jossa Kalle aloitti koulunkäyntinsä. Synnynnäinen lihassairaus vaikutti hänen liikkumiseensa jo silloin. Perhe asui pitkään Keravalla, jossa isä toimi kaupungin insinöörinä. Könkkölä valmistui ylioppilaaksi vuonna 1969 ja luonnontieteiden kandidaatiksi Helsingin yliopistosta vuonna 1974. Opiskeluaikanaan Könkkölä lähti mukaan opiskelijapolitiikkaan, ja valmistuttuaan hän oli muutamien opiskelijaystäviensä kanssa perustamassa Helsinki-liikettä. Liike osallistui vuoden 1976 kunnallisvaaleihin, mutta ei saanut yhtään ehdokastaan Helsingin kaupunginvaltuustoon. 

Könkkölä teki opintomatkoja Yhdysvaltoihin, Kanadaan, Alankomaihin, Tanskaan ja Ruotsiin. Könkkölä toimi Hengityslaitepotilaat ry:n toiminnanjohtajana vuosina 1974–1997, *Tiedotuskynnys*-lehden päätoimittajana vuodesta 1975 ja Valtakunnallisen vammaisneuvoston pääsihteerinä vuosina 1998–2003.

Könkkölä toimi pitkään vammaisten ihmisoikeusjärjestö Kynnyksen puheenjohtajana ja toiminnanjohtajana. Hän oli vammaisten kehitysyhteistyötä tukevan Abilis-säätiön perustaja ja hallituksen puheenjohtaja (2010).

Könkkölä oli toinen Vihreän liiton ensimmäisistä kansanedustajista vuosina 1983–1987. Eduskunnassa Könkkölä oli sosiaalivaliokunnan jäsenenä. Hän toimi myös Vihreän liiton ensimmäisenä puheenjohtajana vuonna 1987 ja varapuheenjohtajana vuosina 1990–1991. Könkkölä oli Helsingin kaupunginvaltuuston jäsen vuosina 1985–2004. Eduskunnassa Könkkölältä evättiin aluksi oikeus henkilökohtaiseen avustajaan – nykyistä avustajajärjestelmää ei 1980-luvulla vielä ollut –, mutta Könkkölä vei asian hallinto-oikeuteen, jossa hän voitti juttunsa. Tämän jälkeen eduskunta palkkasi hänelle avustajan sihteerin töitä varten valtion alimmassa palkkaluokassa.

## Yksityiselämä
Könkkölä oli naimisissa arkkitehti Maija Könkkölän (o.s. Elomaa) kanssa, joka kuoli vuonna 2012. Könkkölä kuoli keuhkokuumeeseen sairaalassa syyskuussa 2018.

## Julkaisut
* 
* 
* 
* 
* Saraste, Heini, Heinonen, Väinö ja Könkkölä, Kalle: Voihan vammainen. Lasten kuvasanakirja vammaisuudesta. INTO-kustannus, 2017. ISBN 978-952-264-831-0 .

## Lähteet

## Aiheesta muualla
*
* Könkkölän Mistä on kyse -sivut (Webarchive)
* 
* Kalle Könkkölän muistokirjoitus Helsingin Sanomissa
*Dokumentti Kalle ja Maija Könkkölästä Ylen Elävässä arkistossa
Ross The Boss

**Ross ”The Boss” Friedman** (3. tammikuuta 1954 Bronx, New York, New York – 26. maaliskuuta 2026) oli yhdysvaltalainen kitaristi. Hän oli protopunkyhtye The Dictatorsin ja heavy metal -yhtye Manowarin perustajajäsen.

Bronxissa lapsuutensa viettänyt Friedman oli perustamassa The Dictators -yhtyettä vuonna 1973. Levytettyään kolme albumia The Dictatorsin kanssa Friedman muutti Ranskaan ja alkoi työskennellä Shakin' Street -yhtyeen kanssa. Shakin' Street oli lämmittelybändinä Black Sabbathille heidän Heaven and Hell -kiertueellaan 1980 ja tällöin Friedman tapasi Joey DeMaion. Friedman ja DeMaio perustivat Manowarin, jossa Friedman soitti vuoden 1988 *[[Kings of Metal]]* -albumiin saakka. Friedman lähti yhtyeestä voidakseen soittaa enemmän bluesiin kallellaan olevaa musiikkia.

## Lähteet